ទូច ស៊ុននិច

នាងកញ្ញា **ទូច ស៊ុននិច** (អង់គ្លេស: Touch Sunnix) ទូច ស៊ុននិច ហៅ ទូច ស្រីនិច ឬ ទូច ស៊ុននិច គឺជាតារាចម្រៀងមកពីទីក្រុងភ្នំពេញ ប្រទេសកម្ពុជា។ នាងចាប់ផ្តើមច្រៀងតាំងពីតូច ហើយការងាររបស់នាងបង្កប់នូវប្រធានបទសំខាន់ៗនៅក្នុងវប្បធម៌ខ្មែរ ដូចជារឿងប្រជាប្រិយ របាំប្រពៃណីខ្មែរ សេរីភាពនៃការបញ្ចេញមតិ និងលទ្ធិប្រជាធិបតេយ្យនៅក្នុងអត្ថបទចម្រៀងរបស់នាង។ ជាតារាចម្រៀងដែលមានសំឡេងពីរោះលំដាប់ជួរមុខ និងមានប្រជាប្រិយភាពបំផុតនៅក្នុងសង្គមសិល្បៈខ្មែរ ។ មិនត្រឹមតែមានសម្លេងផ្អែមពីរោះរណ្ដំចិត្តអ្នកស្ដាប់តែម្យ៉ាងទេ ទូច ស៊ុននិច ក៏ជាតារាមួយរូបដែលមានរូបសម្រស់ស្រស់ស្អាតបែបធម្មជាតិដែរ។ នាងកញ្ញាត្រូវបានគេមើលឃើញថា ជាតារាខ្មែរមួយរូបដែលតែងតែប្រកាន់ប្រពៃណីខ្ជាប់ខ្ជួន​ក្នុងការស្លៀកពាក់តាមបែបប្រពៃណីខ្មែរ ព្រោះ​គេ​កម្រ​ឃើញ​នាង​ស្លៀក​ពាក់​បែប​សិចស៊ី​ណាស់​។​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​ កញ្ញាបានប្រឡូកចូលក្នុងវិស័យសិល្បៈចម្រៀងតាំងពីនាងមានអាយុ ១៣ ឆ្នាំ បន្ទាប់ពីនាងបានប្រឡងជាប់លេខ ១ ផ្នែកចម្រៀងសម័យទូទាំងប្រទេសនៅក្នុងឆ្នាំ ១៩៩៣។ នាងកញ្ញា ទូច ស៊ុននិច ជាតារាចម្រៀងដែលមានទេពកោសល្យផ្នែកប្រើប្រាស់សម្លេងបានស្ទើរតែគ្រប់ចង្វាក់ដូចជា៖ ចង្វាក់ប្រពៃណី បុរាណ ប្រជាប្រិយ និងសម័យជាដើម។ កញ្ញាទទួលបានការស្រឡាញ់ និងកោតសរសើរពីសំណាក់ប្រជារាស្រ្ដខ្មែរដែលស្រឡាញ់វិស័យសិល្បៈចម្រៀងស្ទើរតែគ្រប់វ័យទាំងអស់។ ប្រជានជនខ្មែរដែលស្រឡាញ់សិល្បៈផ្នែកចម្រៀងតែងតែពោលសរសើរថា៖ នាងជាតារាចម្រៀងដែលមានសម្លេងផ្អែមពីរោះសណ្ដំចិត្តប្រជាជនខ្មែរ។ ក្រៅតែពីអាជីពជាអ្នកចម្រៀងដ៏ល្បីល្បាញ នាងកញ្ញា ទូច ស៊ុននិច ក៏ជាបញ្ញវន្តដែលទទួលបានការសិក្សារៀនសូត្រជ្រៅជ្រះ រហូតបានបញ្ជប់ការសិក្សានៅសាលកលវិទ្យាល័យភូមិន្ទភ្នំពេញផ្នែកអក្សរសាស្រ្ដខ្មែរ និងបានប្រឡងជាប់សាស្រា្ដចារ្យអក្សរសាស្រ្ដខ្មែរផងដែរ។ ជាអកុសល នៅថ្ងៃទី២១ ខែតុលា ឆ្នាំ២០០៣ កញ្ញាត្រូវបានជនមិនស្គាល់មុខបាញ់ប្រហារលើរូបនាង។ បច្ចុប្បន្ននេះនាងកញ្ញា **ទូច ស៊ុននិច** កំពុងរស់នៅក្នុងទីក្រុងសាក្រាមេនតូ (Sacramento) រដ្ឋកាលីហ្វ័រញ៉ា (California) សហរដ្ឋអាមេរិក (USA)។

## ជីវប្រវត្តិ 
នាងទូច ស៊ុននិចកើតនៅថ្ងៃទី​ ១០ ខែ ធ្នូ ឆ្នាំ​ ១៩៨០ នៅក្នុងរដ្ឋធានីភ្នំពេញ ដោយមានឪពុកឈ្មោះ សៀង ទូច ជាគ្រូពេទ្យនៅក្នុងមន្ទីរពេទ្យមិត្តភាពខ្មែរសូវៀត និងម្ដាយឈ្មោះកឹម ស៊ីនួន ជាគ្រូពេទ្យបម្រើការដូចឪពុកនាងដែរ។ នៅក្នុងវ័យកុមារភាព កុមារី ទូច ស៊ុននិច បានចូលរៀងនៅក្នុងសាលាបឋមសិក្សាវត្តកោះនារាជធានីភ្នំពេញ។ នៅក្នុងវ័យកុមារនោះ នាងត្រូវបានគេមើលឃើញថា ជាកុមារីមួយរូបដែលទេពកោសល្យខ្ពស់ខាងវិស័យសិល្បៈ ជាពិសេលគឺសិល្បៈផ្នែកចម្រៀងតែម្ដង។ បន្ថែមពីទេពកោសល្យដែលមានពីកំណើតស្រាប់ហើយនោះ នាងកញ្ញា ទូច ស៊ុននិច បានទទួលការបណ្ដុះបណ្ដាលពីអ្នកគ្រូ គង់​ ណារី ដែលជាគ្រូបង្រៀនផ្នែកសិល្បៈដ៏ល្បីល្បាញប្រចាំសាលា និងប្រចាំរាជធានីនាសម័យនោះ។

## ការចូលក្នុងវិស័យសិល្បៈ 
ដោយទេពកោសល្យសម្លេងដ៏លេចធ្លោរបស់នាង បានធ្វើឲ្យនាងក្លាយជាអ្នកចម្រៀងវ័យក្មេងមួយរូប ដែលបានបង្ហាញវត្តមានលើកញ្ជក់ទូរទស្សន៍ និងតាមរលកសម្លេងវិទ្យុជាតិជារឿយៗ។ ចម្រើនវ័យវឌ្ឍនាការ នាងក៏បានបន្តវិស័យសិល្បៈចម្រៀងនេះ រហូតដល់នាងបានប្រឡងចម្រៀងជាប់ចំណាត់ថ្នាក់លេខ ១ ថ្នាក់ជាតិនាឆ្នាំ ១៩៩៣។ តាំងពីពេលនោះមក នាងកញ្ញា ទូច ស៊ុននិច ត្រូវបានផលិតកម្មចម្រៀងល្បីជាច្រើងដូចជាផលិតកម្មរស្មីហង្សមាស ផលិតកម្មស្ទឹងសង្កែ ផលិតកម្មបក្សីចាំក្រុង ផលិតកម្មឆ្លងដែន ផលិតកម្មអង្គរវត្ត ផលិតកម្មសាន់ដេ ផលិតកម្មព្រះវិហារ ផលិតកម្មសាយណ្ហរ៉ា ផលិតកម្មឈូករ័ត្ន ផលិតកម្មកុលាបក្រហម និងផលិតកម្មចម្រៀងជាច្រើនទៀត បានហៅនាងឲ្យច្រៀងចម្រៀងរបស់គេជាបន្តបន្ទាប់។

ពីឆ្នាំ ១៩៩៦ រហូតដល់ឆ្នាំ ២០០៣ នាងកញ្ញាទូច ស៊ុននិចបានច្រៀងចម្រៀងរាប់រយបទ និងគ្រប់ចង្វាក់ គ្រប់ប្រភេទបទចម្រៀងដូចជា៖​ បទមហោរី បទប្រពៃណី បទភ្លេងការ បទមនោសញ្ជេតនាស្នេហា បទប្រជាប្រិយ៍​ ជាពិសេសគឺបទចម្រៀងស្នេហាជាតិ។ គេតែងតែឃើញវត្តមាននាងកញ្ញា ទូច ស៊ុននិច តាមក្របទស្សនាវដ្ដីធំៗ និងតាមកញ្ញក់ទូរទស្សន៍រឿយៗ ក្នុងទម្រងសម្លៀកបំពាក់សមរម្យបំផុតក្នុងនាមជានារីខ្មែរ។ នាងកញ្ញា ទូច ស៊ុននិច បានចេញទៅសម្ដែងនៅបរទេសជាច្រើនលើកច្រើនសារមានដូចជា៖​ ប្រទេសបារាំង ប្រទេសកាណាដា និងសហរដ្ឋអាមេរិកជាដើម។

## បទចម្រៀងដែលទទួលបានការពេញនិយមខ្លាំង 
ចាប់តាំងពីនាងកញ្ញា ទូច ស៊ុននិច បានប្រឡូកក្នុងវិស័យសិល្បៈចម្រៀងមក នាងត្រូវម្ចាស់ផលិតកម្មធំៗ កវីនិពន្ធល្បីៗមានដូចជា៖​ លោកគង់ ប៊ុនឈឿន  លោកសង អក្ខរា លោក ហ្វៃ សំអាង លោក ឯល ប៊ុណ្ណា និងកវីនិពន្ធល្បីជាច្រើនរូបទៀតបាននិពន្ធបទចម្រៀងថ្មីៗ ជាច្រើនរយបទឲ្យនាងច្រៀង។ ដោយសារតែស្រឡាញ់សម្លេងដ៏ពីរោះរណ្ដំរបស់នាង ម្ចាស់ផលិតកម្ម និងកវីនិពន្ធខ្មែរទាំងនោះក៏បានសំណូមពរឲ្យនាងកញ្ញាច្រៀងស្នាដៃនិពន្ធរបស់ពួកគេសារឡើងវិញដែរ។ បទចម្រៀងដែលកញ្ញាច្រៀងហើយទទួលបានល្បីល្បាញខ្លាំងនោះរួមមាន៖​

* សិលាចាំប្ដី
* អូនសូមផ្ញើរខ្លួនលើទូកដរបងហើយ
* កូនខុសហើយម៉ែ
* វាសនាបុប្ផាកៀងឃ្លាំង
* ដឹងទេថាអូនរងចាំ
* ទំនួញរ៉ៃវត្តភ្នំ
* ជំនោរដើមខែ
* ស្រ​ណោះម្លប់ដូង​
* រាំវង់អន្លង់រមៀត
* ជូនអូនទៅស្រុក
* ទំនួញស្នេហាទុំទាវ
* ធម្មជាតិស្ងៀមស្ងាត
* ព្រះថោង ។ល។

## ការស្រឡាញ់ការសិក្សា 
នៅក្នុងកិច្ចសម្ភាសមួយជាមួយទស្សនាវដ្ដីប្រជាប្រិយ លេខ ៤ ចុះថ្ងៃទី ១ ដល់ ១៥ ខែមករា ឆ្នាំ១៩៩៥ នាងកញ្ញា ទូច ស៊ុននិច បានលើកឡើងថា​៖​ «ទោះបីជាខ្ញុំបានក្លាយជាអ្នកចម្រៀងល្បីក៏ដោយ ខ្ញុំក៏មិនបោះបង់ការសិក្សាចោលដែរ នៅពេលដែលបញ្ចប់ការសិក្សានៅវិទ្យាល័យ ខ្ញុំមានបំណងចូលរៀននៅមហាវិទ្យាល័យច្បាប់ទៀត ព្រោះខ្ញុំចង់ក្លាយជាអ្នកច្បាប់ទៅអនាគត រីឯចម្រៀង ខ្ញុំនឹងយកវាធ្វើជាមុខរបរទីពីរវិញ» ។ ក្នុងខណៈពេលដែលនាងកំពុងតែមានឈ្មោះល្បីល្បាញខ្លាំងផ្នែកវិស័យសិល្បៈចម្រៀង នាងក៏នៅបន្តការសិក្សារហូតទទួលបានសញ្ញាបត្រថ្នាក់បរិញ្ញាបត្រអក្សរសាស្រ្ដខ្មែរ។ ហើយនាងក៏ប្រឡងចូលទៅក្នុងសាលាគរុកោសល្យ និងត្រៀមចេញបង្រៀនទៀតផង។

## ការបាញ់ប្រហារឆ្នាំ ២០០៣ 
កាល​ពី​ថ្ងៃទី​២១ តុលា ឆ្នាំ​២០០៣ អ្នក​នាង​ និង​ម្ដាយ​ត្រូវបាន​ខ្មាន់​កាំភ្លើង​បួន​នាក់​បាញ់​ប្រហារ។ ម្ដាយ​អ្នក​នាង​ស្លាប់​នៅ​នឹង​កន្លែង។ ឯអ្នក​នាង​ត្រូវ​បាន​បញ្ជូន​ទៅ​មន្ទីរពេទ្យ។ ជា​សំណាង​ក្នុង​គ្រោះ អ្នក​នាង​នៅ​មាន​ជីវិត​រស់​រាន​ដល់​សព្វថ្ងៃ។ មូលហេតុ​ពីក្រោយ​ការ​បាញ់​ប្រហារ​នេះ​​មិន​ច្បាស់​លាស់​ទេ។ មាន​អ្នក​លើក​ឡើង​ថា​ជា​បញ្ហា​ស្នេហា និង​អ្នកខ្លះទៀត​លើក​ឡើង​ថា​ជាបញ្ហា​នយោបាយ។ ពាក់ព័ន្ធ​នឹង​ការ​ស៊ើប​អង្កេត​ចាប់​ខ្លួន​នេះ លោក ចាន់ សុវ៉េត អនុ​ប្រធាន​ផ្នែក​ស៊ើប​អង្កេត​សមាគម​ការ​ពារ​សិទ្ធិ​មនុស្ស​អាដហុក បាន​ប្រាប់​វិទ្យុ​អាស៊ី​សេរី​ថា តុលាការ​កំពុង​តែ​ដំណើរការ​នៅ​ឡើយ ៖ «ករណី​នេះ​គេ​កំពុង​តែ​ដំណើរការ…បាន​ន័យ​ថា គេ​កំពុង​ធ្វើ​ការ​អង្កេត​បន្ត ហើយ​ករណី​រាប់​ឆ្នាំ​ដូច​កញ្ញា ទូច ស៊ុននិច ហ្នឹង​ហាក់​បី​ដូច​ជា​នៅ​ងងឹត​ឈឹង​មិន​ទាន់​មើល​ឃើញ​កិច្ច​ខិត​ខំ​ប្រឹង​ប្រែង​របស់​អាជ្ញាធរ​មាន​សមត្ថកិច្ច ដើម្បី​តាម​រក​ជន​ដៃ​ដល់​ដែល​បាន​ប៉ុនប៉ង​ផ្ដាច់​អាយុ​ជីវិត​កញ្ញា
ទូច សូនិច ហ្នឹង​ទេ រហូត​ដល់​ថ្ងៃ​នេះ​មិន​ទាន់​មាន​ទេ»។

ចំណែក​ឪពុក​នាង ទូច ស៊ុននិច ក៏​បាន​អះអាង​ដែរ​ថា កន្លង​មក លោក​ធ្លាប់​បាន​ឮ​ប្រពន្ធ​លោក ហេង ពៅ ប្រាប់​លោក​ថា ប្តី​របស់​គាត់​ដឹង​អ្នក​សម្លាប់ ទូច ស៊ុននិច ហើយ​ថា​នៅ​ក្នុង​ប្រទេស​កម្ពុជា មាន​នារី​វ័យ​ក្មេង​មួយ​ចំនួន​រង​ការ​បាញ់​ប្រហារ ឬ​ធ្វើ​ឃាត​ពី​គ្រួសារ​មន្ត្រី​ជាន់ខ្ពស់ ដោយ​ចោទ​ថា​បាន​លួច​ស្នេហា​ជា​មួយ​ប្ដី​គេ។

លោក​ក៏​បន្ថែម​ថា៖ «ហើយ​សម្លាប់​នោះ​រឿង​ស្អី? អ៊ីចឹង​បាន​ថា ក្នុង​ពេល​នេះ​ខ្ញុំ​មាន​អារម្មណ៍​មួយ​ចង់​ជម្រាប​ដល់​បង​ប្អូន​ទាំង​អស់​កុំ​ឲ្យ​យល់​ច្រឡំ​ថា ទូច ស៊ុននិច យក​ប្ដី​គេ​ឲ្យ​សោះ អា​ហ្នឹង​មួយ គឺ​ថា ទូច ស៊ុននិច អត់​មាន​អត្ត​ចរិត​របៀប​ទៅ​យក​ប្ដី​គេ ហើយ​ប្រពន្ធ​គេ​មក​សម្លាប់​ទេ មាន​តែ​គេ​យក​នាង​តែ​នាង​មិន​ព្រម មិន​លក់​កិត្តិយស​បាទ ដូច​ខ្ញុំ​ជម្រាប​អ៊ីចឹង នៅ​ស្រុក​ខ្មែរ​បើ​សិន​មាន​ស្រី​ម្នាក់​មាន​អ្នក​ធំ​ទៅ​យក អ្នក​ធំ​ហ្នឹង​យក​មិន​បាន អ្នក​ធំ​ហ្នឹង​ទៅ​សម្លាប់​នាង​ហ្នឹង តែ​បើ​អ្នក​ធំ​ហ្នឹង​យក​នាង​ហ្នឹង​បាន ប្រពន្ធ​អ្នក​ធំ​ហ្នឹង​ទៅ​សម្លាប់​នាង​ហ្នឹង​ទៀត នេះ​ជា​បញ្ហា។ តើ​សម្ដេច​តេជា លោក​ទ្រង់​ជ្រាប​ទេ​រឿង​ហ្នឹង? តើ​រដ្ឋាភិបាល​ខ្មែរ​លោក​ជ្រាប​ទេ? អ៊ីចឹង​នារី​ដែល​គេ​មាន​បំណង​ចង់​យក​នោះ មិន​យក​គេ ក៏​ងាប់ យក​គេ​ក៏​ងាប់ តើ​អយុត្តិធម៌​ទេ​រឿង​ហ្នឹង»។

ទាក់​ទង​នឹង​ការ​រក​យុត្តិធម៌​ដល់​ជន​រង​គ្រោះ និង​ប្រព័ន្ធ​តុលាការ​នៅ​កម្ពុជា​នេះ លោក ចាន់ សុវ៉េត មាន​ប្រសាសន៍​បន្ថែម​ថា​ប្រសិន​បើ​អាជ្ញាធរ​មាន​សមត្ថកិច្ច​មាន​ឆន្ទៈ​ចង់​រក​នោះ វា​មិន​ពិបាក​ទេ​បើ​ទោះបី​ជា​នៅ​កន្លែង​ណា​ក៏​រក​ឃើញ​ដែរ ៖ «យើង​ឃើញ​ថា ស្ថាប័ន​តុលាការ​ក៏​ដូច​ជា​ស្ថាប័ន​មាន​សមត្ថកិច្ច​ដែរ ព្រោះ​ថា​អ្នក​ទាំង​អស់​គ្នា​ជា​អ្នក​មាន​សមត្ថកិច្ច​នោះ គឺ​មិន​បាន​បង្ហាញ​អំពី​សញ្ញាណ​ឲ្យ​បាន​ច្បាស់​លាស់​អំពី​សមត្ថភាព​របស់​ខ្លួន ដែល​ធ្វើ​ការ​ខិត​ខំ​ប្រឹង​ប្រែង​ដើម្បី​រក​យុត្តិធម៌ គឺ​ពិបាក​រក​យុត្តិធម៌​ណាស់ ក្នុង​ស្រុក​ខ្មែរ​នោះ... ហើយ​ពាក់ព័ន្ធ​ជា​មួយ​កញ្ញា ទូច ស៊ុននិច នេះ យើង​គិត​ថា មិន​អាន​នឹង​រក​ឃើញ​ទេ បើ​សិន​ជា​អាជ្ញាធរ​មាន​សមត្ថកិច្ច​គាត់​មាន​ឆន្ទៈ​រក ដើម្បី​ឲ្យ​ឃាតក​នោះ​មក​កាត់​ទោស គឺ​ងាយ​ស្រួល​ទេ ទោះ​ដល់​ក្រហែង​ណា​ក៏​ចាប់​បាន​មក​វិញ​ដែរ។ ដូច​ជា​លោក ហេង ពៅ ជា​ដើម នៅ​ពេល​ដែល​គេ​ដឹង​ថា គាត់​បាន​ប្រព្រឹត្ត ហើយ​រាជ​រដ្ឋាភិបាល​តម្រូវ​ការ​ចាំបាច់​នោះ ធ្វើ​អី​ក៏​បាន​ដែរ អាច​ចាប់​នាំ​ខ្លួន​លោក ហេង ពៅ មក​ផ្ដន្ទា​ទោស​ចាំបាច់​នៅ​ក្នុង​ស្រុក​ខ្មែរ​យើង»។

កញ្ញា ទូច ស៊ុននិច ជា​ជន​រង​គ្រោះ​ដែល​ត្រូវ​បាន​ជន​មិន​ស្គាល់​មុខ បាន​លួច​បាញ់​កាល​ពី​ថ្ងៃ​ទី ​២១ ខែ តុលា ឆ្នាំ ​២០០៣ ខណៈ​ដែល​នាង​កំពុង​ដើរ​ចេញ​ពី​ហាង​ទំនិញ​មួយ​ជា​មួយ​ម្ដាយ​នាង។ ម្ដាយនាង​ត្រូវ​បានជនដៃដល់បានសម្លាប់នៅ​នឹង​កន្លែង​កើត​ហេតុនោះ។
## ការត្រឡប់មកបំពេរអារម្មណ៍ប្រជារាស្រ្ដខ្មែរវិញ 
ដោយឡែកកាលពីថ្ងៃទី២៧ ខែសីហា ឆ្នាំ២០២០ ប្រជារាស្រ្ដខ្មែរដែលជាអ្នកប្រើប្រាស់បណ្ដាញសង្គម YouTube មានការចាប់អារម្មណ៍ និងកោតសរសើរជាខ្លាំងក្រោយតារាចម្រៀងលំដាប់ជួរមុខរូបនេះ ដែលអវត្តមានពីវិស័យសិល្បចម្រៀងអស់ជាច្រើនឆ្នាំហើយនោះ បានទម្លាក់បទចម្រៀងថតថ្មីមួយបទដែលមានចំណងជើងថា «ពាក្យមិនពិត» ដែលជាសំនៀងដើម អ្នកស្រី ប៉ែន រ៉ន ចូលទៅក្នុងឆាណែល YouTube របស់នាងផ្ទាល់។ នាងកញ្ញានៅតែមានទឹកដមសំនៀងពីរោះដដែល ទោះបីមិនដូចពីមុនទាំងស្រុងក្ដី។​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​

ជាមួយគ្នានោះដែរ នាងកញ្ញា **ទូច ស៊ុននិច** ក៏បានសរសេររៀបរាប់ដោយបង្ហាញក្តីនឹករលឹកទៅកាន់បងប្អូនខ្មែរដែលគាំទ្ររូបនាងថា៖ «សូមបងប្អូនចូលរួមស្ដាប់កម្សាន្តជាមួយបទចម្រៀងថតថ្មីដំបូងរបស់នាងខ្ញុំឆ្នាំ ២០២០ នេះ បន្ទាប់ពីនាងខ្ញុំបានអាក់ខានថតអស់រយៈពេលជិត ១៧ឆ្នាំ។ មិនពីរោះទេបងប្អូន តែនេះគឺជាការបង្ហាញពីទឹកចិត្តរបស់នាងខ្ញុំ ដែលតែងតែមានការនឹករលឹកទៅដល់បងប្អូនខ្មែរ យើងទាំងអស់គ្នា។​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​ ដើម្បីឆ្លើយតបទៅនឹងការនឹករលឹករបស់បងប្អូនមកដល់ខ្ញុំ និងទឹកចិត្តរបស់បងប្អូន ដែលតែងតែស្រលាញ់ចូលចិត្ត និងគាំទ្រសំនៀងចំរៀងនាងខ្ញុំរហូតមក ហើយចង់ស្ដាប់បទថ្មីៗរបស់ខ្ញុំ។ ឥឡូវនេះនាងខ្ញុំសូមជូនបទថតថ្មី (ដែលបទនេះ ខ្ញុំមិនដែលថតពីមុនមកទេ) ទៅដល់បងប្អូនជាការសណ្ដាប់ និងបញ្ជាក់ថា នាងខ្ញុំមានការនឹករលឹក និងស្រលាញ់បងប្អូនអ្នកគាំទ្រគ្រប់ៗគ្នាណា៎»។​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​

## ការអំពាវនាវរកពន្លឺយុត្តិធម៌ 
នៅថ្ងៃទី ២២ ខែតុលា ឆ្នាំ២០២២ កញ្ញា ទូច ស៊ុននិច បានសរសេរសារបង្ហោះនៅក្នុងទំព័រគណនីហ្វេសប៊ុកផ្ទាល់របស់នាងដែលមានឈ្មោះ Touch Sunnix ដើម្បីស្នើរសុំឲ្យរាជរដ្ឋាភិបាលកម្ពុជាជួយរកយុត្តិធម៌ជូនរូបនាង និងគ្រួសាររបស់នាងថា៖​ «២១ តុលា ២០០៣ មកដល់ ថ្ងៃនេះ ២១ តុលា ២០២២ គឺ១៩ឆ្នាំកន្លងមកហើយដែលខ្ញុំនិងក្រុមគ្រួសារនាងខ្ញុំចងចាំមិនភ្លេចឡើយនូវឧក្រិដ្ឋកម្មបាញ់ប្រហារដ៏សាហាវព្រៃផ្សៃ អយុត្តិធម៌មកលើអ្នកម្ដាយនាងខ្ញុំនិងរូបនាងខ្ញុំដែលបណ្ដាលអោយអ្នកម្ដាយនាងខ្ញុំទទួលមរណៈភាពយ៉ាងអាណោចអាធ័មមជាទីបំផុត ហើយរូបនាងខ្ញុំត្រូវរស់ក្នុងភាពពិការដល់សព្វថ្ងៃនេះ។ តាំងពីពេលនោះមកនាងខ្ញុំលោកឳពុកនាងខ្ញុំព្រមទាំងក្រុមគ្រួសារនាងខ្ញុំមិនទាន់ឃើញមានក្រសួងពាក់ព័ន្ធនិងទទួលខុសត្រូវណាមួយវែកមុខរកពួកឃាតករនិងពួកក្រុមមេឃាតករឈាមថោកនរកអវិចីអស់ទាំងនោះឃើញ ហើយផ្ដន្ទាទោសតាមផ្លូវច្បាប់នៅឡើយទេ! តើឯណាទៅយុត្តិធម៌សំរាប់មនុស្សបរិសុទ្ធស្លូតត្រង់ដូចជាអ្នកម្ដាយនាងខ្ញុំ រូបនាងខ្ញុំនិងក្រុមគ្រួសារនាងខ្ញុំនោះ? សូមសម្ដេចហ៊ុនសែនជួយរកយុត្តិធម៌ វែកមុខរកពួកក្រុមឃាតករដើម្បីយកមកផ្ដន្ទាទោសតាមផ្លូវច្បាប់ អោយអ្នកម្ដាយនាងខ្ញុំនិងរូបនាងខ្ញុំព្រមទាំងក្រុមគ្រួសារនាងខ្ញុំបានទទួលយុត្តិធម៌ពិតផង»។

## បញ្ជីចម្រៀងដែលច្រៀងដោយនាងកញ្ញា ទូច ស៊ុននិច 
ខាងក្រោមនេះគឺជាបញ្ជីបទចម្រៀងដែលបានច្រៀងដោយកញ្ញា ទូច ស៊ុននិច តាមលំដាប់អក្សរខ្មែរ។ សូមចូលរួមជួយដាក់បញ្ចូលបន្ថែមចំណងជើងបទចម្រៀងដែលនាងបានច្រៀងនៅក្នុងបញ្ជីខាងក្រោមនេះ៖

## ចម្រៀងដែលផ្ដើមដោយអក្សរ | ក | 

*កញ្ឆែតបោះទង (ទូច ស៊ុននិច + គង់ ឌីណា)
*កណ្ដាលសាគរ
*កន្ទេល​មាស​
*កម្រង​ផ្កា​ថ្កុល​
*កន្លងដែនឆ្ងាយ
*ក្រមុំចាស់
*ក្រមុំព្រួលៗ (ទូច ស៊ុននិច + គង់ ឌីណា)
*ក្រសាហូតដាវ
*កាត់​ត្រេីយ​
*កាន់សីលប្រាំ ចាំសីលប្រាំបី
*ក្ដាមស្រែ
*ក្រេបហើយសូមលា
*ក្រោមមេឃពណ៌ខៀវ
*ក្លិនខ្លួនកេសី
*ក្លិនផ្កាក្រពុំ
*ក្លិនជាប់នាសា
*ទឹកមាននិស្ស័យ
*កូនខុសហើយម៉ែ
*កូនស្រីអ្នកនេសាទ
*កូឡា​បមាស​បង​
*កូឡាបសហួរហ៊ីន​
*ក្បូនស្នេហ៍ក្បូនជីវិត
*កេង​កង​បាត់​កូន​
*ក្លែប​ក្លិន​ចន្ធូ​
*ក្អែកហើរកាត់ស្ទឹង
*កោត​ចិត្ត​ខ្លាំង​ណាស់​
*កំពង់លួងដួងចិត្ត
*កំពង់សោមដែលខ្ញុំនឹក
*កំលោះចាស់ប៉ះអ្នកម៉េម៉ាយ (ទូច ស៊ុននិច + គង់ ឌីណា)
*កុំប្រកែកអីអូន
*កុំស្ដាយចិត្តស្មោះ
*កុំ​ស្ម័គ្រ​អូន​អី​

## ចម្រៀងដែលផ្ដើមដោយអក្សរ | ខ | 

*ខក​ចិត្ត​
*ខ្នងភ្នំសំពៅ
*ខ្យល់កំពូលភ្នំ
*ខ្យល់មិនយល់ចិត្តខ្ញុំ 
*ខ្សឹប ខ្សឹប ខ្សឹប
*ខានជួបគ្នាយូរ
*ខ្លាច​ប៉ះ​ប្ដី​គេ​
*ខ្លោចចិត្ត
*ខ្នើយកម្ម
*ខ្នើយប៉ាក់
*ខែរងារហើយម៉ែ
*ខ្ញុំ​នៅ​ក្មេង​នៅ​ចង់​សប្បាយ​
*ខ្ញុំ​យំ​សម្រាប់​ថ្ងៃ​នេះ​
*ខ្ញុំ​សែន​ស្រឡាញ់​

## ចម្រៀងដែលផ្ដើមដោយអក្សរ | គ | 

* គន់មើលទៅមេឃ
* គ្មានទេពាក្យពិត
* គូរខ្ញុំនៅឯណា?

## ចម្រៀងដែលផ្ដើមដោយអក្សរ | ឃ | 

* ឃ្មុំឡើងក្បាលទឹក

## ចម្រៀងដែលផ្ដើមដោយអក្សរ | ច | 

* ចិត្តស្មោះដែលរុះរោយ​
* ចង់​តែ​នៅ​ក្រមុំ​
* ចង់បានកន្សែងពណ៍ក្រហម​
* ច័ន្ទ​អេីយ​ច័ន្ទ​
* ចម្ការសំរោង​
* ចម្រៀងទាវឯក
* ចម្រៀងលក់ផ្កា
* ចម្រៀងស្នេហ៍យើង
* ចម្រៀង​អវសាន្ត​
* ចាបដេីរ​ដី
* ចាស់កំហូច
* ចាស់ឡើងព្រឺលឡើង
* ចាហួយនិងសំខ្យា (ទូច ស៊ុននិច + គង់ ឌីណា)
* ចិត្តមួយដូចខែ
* ចិត្តប្រឹងស្រឡាញ់ចាញ់ចិត្តស្អប់
* ចិត្តស្មោះដែលរុះរោយ
* ចិត្តអូនប្លែកណាស់ (ទូច ស៊ុននិច + គង់ ឌីណា)
* ចិត្ត​អេីយ​កុំ​នឹក​ 
* ចិត្តឥតល្អៀង
*​ ចុត​ហ្មាយ​មច្ចុរាជ​ 
*​ ចូកគ្រឹម​
* ចោលអូនម្ដេចបាន
* ចេះ​តែ​ស្រម៉ៃ
* ចំបក់​រោយ​
* ចំបុីសិរីសោភ័ណ​
* ចាំចប់ការសិក្សា
* ចាំនៅតែចាំ
* ចាំមើលតែផ្លូវ

## ចម្រៀងដែលផ្ដើមដោយអក្សរ | ឆ | 

* ឆ្នាំងចាស់បាយឆ្ងាញ់
* ឆ្នាំមុន
* ឆ្នាំអូន ១៦

## ចម្រៀងដែលផ្ដើមដោយអក្សរ | ជ | 

*ជាតិប្រុសកំហូច
*ជាតិជាបុប្ផា
*ជាតិជាសត្វឃ្មុំ
*ជាតិជាស្ត្រី
*ជិះទូកតាមមាត់ទន្លេ
*ជីវិត​កំព្រា​
*ជីវិតអ្នកក្រ
*ជូនអូនទៅស្រុក
*ជ្រោះអូយ៉ាដាវ
*ជំងឺស្នេហា
*ជំនោរ​ដេីម​ខែ​
*ជំនោរត្រជាក់​
*ជឿ​ចិត្ត​អូន​ចុះ​
*ជេីង​ភ្នំសំពៅ​

## ចម្រៀងដែលផ្ដើមដោយអក្សរ | ឈ | 

* ឈប់ជឿហើយចា៎
* ឈប់សាងបាបកម្ម
* ឈប់ស្ដាយហើយ
* ឈប់ស្រឡាញ់អូនទៅ
* ឈរចាំអ្នកណា?

## ចម្រៀងដែលផ្ដើមដោយអក្សរ | ដ | 

*ដង​ជ្រោះ​ទឹក​ភ្នែក​
*ដងស្ទឹងស្នេហា
*ដល់​វេលា​ត្រូវ​សារភាព​
*ដឹងទេថាអូនរងចាំ
*ដួង​ចម្ប៉ា​
*ដៃសមុទ្រត្រពាំងរូង
*ដោះលែងអូនទៅ

## ចម្រៀងដែលផ្ដើមដោយអក្សរ | ឋ|ថ | 

*​ ឋាន​សួគ៌​ឋាន​ស្នេហ៍​
* ថ្នម​អេីយ​ថ្នម​
* ថ្ពល់បរិសុទ្ធ
* ថ្ងៃនេះអូនឈឺចិត្ត
* ថ្ងៃណាក៏សៅគ្រី
* ថ្ងៃ​ជា​វេលា​ល្អ​
* ថ្ងៃព្រាត់យប់ជួប
* ថ្ងៃត្រង់គ្រលួច
* ថ្ងៃនេះខ្ញុំចង់ញុំាស្រា
* ថ្ងៃលិចអូនស្រណោះ
* ថៅកែហឺហារ

## ចម្រៀងដែលផ្ដើមដោយអក្សរ | ឌ | 
* ឌឹបៗ អូយៗ

## ចម្រៀងដែលផ្ដើមដោយអក្សរ | ណ | 
* ណាំណាវ

## ចម្រៀងដែលផ្ដើមដោយអក្សរ | ត | 

* ត្រពាំងសាបកូឡាបរោយ
* តុកកែយំយប់
*​ តាំង​យូស្នេហ៍

## ចម្រៀងដែលផ្ដើមដោយអក្សរ | ទ | 

*ទន្ទឹងចាំថ្លៃ
*ទាសីអភ័ព្វ
*ទាវចូលម្លប់
*ទុកស្រីប្ដីកាន់លុយ
*ទិដ្ឋភាព​បុណ្យ​អុំទូក​
*ទឹកធំ​ 
*​ទឹក​មាន​និស្ស័យ​
*ទឹកភ្នែកដានី
*ទឹកភ្នែកអ្នកណា
*ទឹកហូរឆ្ងាយ
*ទឹកហូរមិនហត់
*ទៅណាទៅផងពិសី
*ទំនាក់ទំនង​ស្នេហ៍
*ទំនួញផ្កាអង្គារបុស្ស
*ទំនួញទ្រខ្មែរ
*ទំនួញរ៉ៃវត្តភ្នំ
*ទំនួញស្នេហ៍ទុំទាវ
*ទំនួញស្រីម្នាក់

## ចម្រៀងដែលផ្ដើមដោយអក្សរ | ធ | 

* ធម្មជាតិស្ងៀមស្ងាត
* ធាតុ​មាស​ធាតុ​ភ្លើង​
* ធ្លាក់​ខ្លួន​ព្រោះ​ល្បែង

## ចម្រៀងដែលផ្ដើមដោយអក្សរ | ន | 

*នរក​លោកិយ៍
*នាគ​ព័ន្ធ​
*នាងចាំអ្នកណា?
*នារីជាជួរ
*នារីផ្កាយព្រឹក (ច្រៀងដោយទូច ស៊ុននិច និពន្ធដោយ ឯកឧត្តម ហ៊ុន ហេង ថតដោយ ផលិតកម្មរស្មីហង្សមាស)
*នាវាលាផែ
*នឹកក្លិននឹកខ្លួន
*នឹក​ខ្លាំង​ណាស់​
*នឹកឃើញរឿងដើម​
*នឹកណាស់បងអើយ
*នឹកភូមភ្នំធំ
*នេះឬជីវិត (ច្រៀងប្ដូរយកប្រាក់)

## ចម្រៀងដែលផ្ដើមដោយអក្សរ | ប | 

*បងខឹងស្រីមួយណា?
*បងគង់ដឹងខ្លួន
*បង​អើយ​វិល​វិញ​
*បងចាប់ឈូងបាន
*បងស្នេហ៍ស្រី
*បណ្ដាំ​ព្រះ​ពុទ្ធ​
*បណ្ដាំស្ទឹងខៀវ
*បណ្ដាំប្រុសស្នេហ៍
*បណ្ដាំ​នាង​កែវ​សុមន្ទា
*បណ្ដែត​ក្បូន​លេង​
*បញ្ចប់ត្រឹមនេះចុះ
*បបូរមាត់ផ្អែម
*បងបោះឈូងទៅ
*ប្ដីខ្ញុំឪគេ
*បាចផ្កា​ម្រះ​ព្រៅ​ 
*បាត់​ដំណឹង​សូន្យ​
*បាន​ល្បី​ភ្លេច​ស្រី​កម្សត់​
*បុប្ផាបាភ្នំ​
*បុប្ផារោយសម្រាស់
*ប៉ុន្មានខែទៀតទើបបងរៀបការ
*បូតសណ្ដែក
*បូរីជូឡុង
*បេីជា​គូរ​
*បោះ​អង្គញ់​
*ប្រលោមស្នេហ៍
*ប្រុសកំសាក
*ប្រុសដែលក្បត់ចិត្ត
*ប្រុសចិត្តខ្មៅ
*ប្រុសចិត្តផ្លែល្វា
*ប្រុស​ចិត្ត​ពពក​
*ប្រុស​អី​សង្ហា​ម្ល៉េះ​
*បើពិតស្ម័គ្រខ្ញុំ
*បើស្រឡាញ់
*បើស្រឡាញ់កុំទុកយូរ
*បេះដូងជាប់ខ្សាច់
*បោចផ្កាម្រះព្រៅ
*បំពេរទិព្វសូដាច័ន្ទ

## ចម្រៀងដែលផ្ដើមដោយអក្សរ | ផ | 

* ផាត់ជាយ
* ផាត់ជាយក្លាយ
* ផ្កាក្រង
* ផ្កាបើកស្រទាប
* ផ្គរបរប៉ៃលិន
* ផ្កាដុះលើថ្ម
* ផ្កា​ព្រៃ​រុះរោយ​
* ផ្កាមាក្លឿ​
* ផ្កាយព្រឹក​
* ផ្ការីកលើមេឃ
* ផ្កា​ស្រ​ពោន
*ផ្កាស្នេហ៍
*ផ្គរលាន់​ផ្ដាំ​ស្នេហ៍​
*ផ្គរលាន់ឯត្បួង
*ផ្ញើកងចងដៃ (កងមាសកងពេជ្រ)
*ផ្ញើរកងជូនបងវិញ
*ផ្ញើសារតាមសត្វ

## ចម្រៀងដែលផ្ដើមដោយអក្សរ | ព | 

*ពន្លក​ស្នេហ៍​ជ័យ​អន​
*ពុកម៉ែកុំព្រួយ
*ពេលអូនឃ្លាតទៅ
*ពេលមេឃស្រទុំ
*ព្រងេីយ​យូរ​ម្ល៉េះ​
*ព្រមស្ម័គ្រ​
*ព្យាណូបាក់ខ្ទង់
*ព្រាត់គ្នានៅជ្រោះពេជ្រចិន្តា
*ព្រាត់មួួយជីវិត
*ព្រះថោង
*ព្រំដែនស្នេហ៍

## ចម្រៀងដែលផ្ដើមដោយអក្សរ | ភ | 

* ភក្ដីពាក្យពិតបងទុកឯណា (ផលិតកម្មរស្មីហង្សមាស ស៊ីឌី វ៉ុល ០៥១)
* ភ័យអ្វីម៉្លេះទេ
* ភិសវង់ឆ្នាំថ្មី
*​ ភ្លឺ​ឡើង​បាត់​ស្នេហ៍​
* ភូមាចាប់ចាប់កង្កែប

## ចម្រៀងដែលផ្ដើមដោយអក្សរ | ម | 

* មន្ត​ស្នេហ៍​កែវ​ភ្នែក​
* មន្ត​ស្នេហ៍​រនាត​
*​ មន្តស្នេហ៍សម្លេង
*​ ម្លប់ដើមត្របែក
* មរតកស្នេហ៍
* មាឌធំសក់ក្រញាញ់
* ម្ដាយនិងកូន
* មិនដឹងជាបងឬរូបខ្ញុំ
* មិនឈ្នះចិត្តក្បត់ 
* មិន​ភ្លេច​បណ្ដាំ​ 
* មីនីសំពត់ខើច
* ម្ហូបពិសេស
* មួយម៉ឺនស្រណោះ
* មេឃ​ខ្ពស់​ដី​ទាប​
* មេម៉ាយក្ដៅស្រួយ
* ម៉ោង ៤ ទាបភ្លឺ
* ម្លប់​ដូង​ទី​ដប់​
* ម្សិលមិញ

## ចម្រៀងដែលផ្ដើមដោយអក្សរ | យ | 

* យក​ខាង​ណា​ក៏​ឈឺ​ចាប់​
* យប់នេះអូនមកទេ? (ទូច ស៊ុននិច+ គង់ ឌីណា)​
*​ យប់​យន់​ទន់​សូរិយេ​
*​ យុវជនរាំលេង​
* យេីង​នាំគ្នា​រាំ​សារ៉ាវ៉ាន់​
* យំព្រោះស្ដាយបង
* យំស្ដាយដីកម្ពុជាក្រោម
* យំអស់ទឹកភ្នែក

## ចម្រៀងដែលផ្ដើមដោយអក្សរ | រ | 

*រស​ស្នេហ៍​ឧត្ដម​
*រស់កំដររូប
*រាត្រីទីមួយ
*រាត្រី​នឹក​បង​
*រាត្រី​សេកុង​
*រាំងវង់អន្លង់រមៀត
*រាំចប់អរគុណ

## ចម្រៀងដែលផ្ដើមដោយអក្សរ | ល | 

*ល្ងង់ម៉្លេះណ៎?
*លលកស​
*លលក​ខ្មោច​យំ​
*ល្មមឈប់ហើយលោកប្ដី​
*លាផ្កា​ត្របែក​ព្រៃ​
*លាបងថ្ងៃស្អែក​
*លាបាត់ដំបង
*លាស្នេហ៍ឬស្សា
*លាហើយ​បាក់​ខែង​
*លាហើយស្នេហា
*លុយទិញស្នេហា
*លួងលោមចៅស្រទោបចេក
*លួចស្នេហ៍ដួងច័ន្ទ 
*លួចស្នេហ៍អ្នកចម្រៀង
*លេងចាប់កូនខ្លែង

## ចម្រៀងដែលផ្ដើមដោយអក្សរ | វ | 

* វាលស្រែវាលស្រូវ
* វាលសោះខ្យល់
* វាសនាបុប្ផាកៀងឃ្លាំង
* វីយូឡុងស្នេហា
* វិលវិញណាបង
* វិលវិញណាប្រុសថ្លៃ

## ចម្រៀងដែលផ្ដើមដោយអក្សរ | ស | 

*សក់សហើយប៉ា
*សកូឡាប​ស្រី​
*សក្រវាទិ៍ចាំ​ស្នេហ៍​
*ស្ម័គ្រ​បង​ដែរ​ឬ​អូន​ស្រី​
*សមុទ្រទឹកភ្នែក
*សរសើរចិត្តបង
*សងស្នេហ៍បង​ជាតិ​ក្រោយ​
*សង្គមពឹងលើប្រុស
*សង្ឃឹមថ្ងៃមួយ
*សន្សេីម​ដួង​ចិត្ត​
*សន្សើមជើងធ្នំ​
*សន្សំ​ចិត្ត​ស្មោះ​
*សល់តែក្ដីស្រណោះ
*សល់តែបណ្ដាំ
*ស្រ​ណោះ
*ស្រ​ណោះ​ក្លិន​ម្អម​
*ស្រ​ណោះ​ខាន់​ស្លា​
*ស្រ​ណោះម្លប់ដូង
*ស្រម៉ៃកាលវ័យកុមា 
*ស្រឡាញ់ទើបស្កាត់រក (ទូច ស៊ុននិច+ គង់ ឌីណា)
*ស្រឡាញ់ប្ដីគេ
*ស្រ​ឡាញ់​សក់​ក្រង​
*ស្រីតូចទ្រមែ
*ស្រ​អែម​ស្រី​ស្រស់​
*សាមេឡៃ
*សាយ័ន្ត​ព្រាត់​ស្នេហ៍​
*សារិកា​កែវកេីច​
*សារិកាកំសត់
*ស្រាថ្នាំកែរោគ
*ស្គាល់រស់ជាតិស្នេហ៍
*ស្គាល់រស់ស្នេហ៍
*ស្ដាយក្លិន
*ស្ដាយភាពក្រមុំ
*ស្ពាន​កំពង់​ហ្លួង​
*សិលាចាំប្ដី
*សឹកពីកាលណា?
*ស្ទឹង​សម្ងាត់​
*ស្ទឹង​ស្លាគូ
*ស្ទឹងសែនប៉ារីស
*សុវណ្ណ​តែនអន​
*សូមបងរៀបការចុះ
*សូមឲ្យពិតដូចវាចា
*ស្រូវ​យេីង​ទុំ​ហើយ​
*ស្ដេច​យាង​
*ស្នេហ៍ក្រោមម្លប់ជ្រៃ
*ស្នេហ៍ដូចស្រមោល
*ស្នេហ៍​លេីពសុធា
*ស្នេហា​ទុំ​ជោ​
*ស្នេហាជាថ្នាំពុល​
*ស្នេហាមានន័យដូចម្ដេចទៅ?
*​ស្នេហា​ព្រះ​លក្ខសិនវង្ស​
*ស្នេហាស្រីម៉ៅ
*ស្អែកមួយពាន់ដង
*ស្អែកអូនលាបងហើយ
*សំដីប្រែប្រួល
*​សំណាបយោងដី
*សំបុត្រក្រោមខ្នើយ
*សំពៅ​ថយ​
*សំរែកនាងនាគ
*សុំកាន់មុនការ (ទូច ស៊ុននិច + គង់ ឌីណា)
*សុំកើតជាចៃ (ទូច ស៊ុននិច + គង់ ឌីណា)
*សុំយក​ទាំង​ពីរ​
*សុំស្នេហ៍តាមផ្លូវ
*សុំហែកខោខ្លី

## ចម្រៀងដែលផ្ដើមដោយអក្សរ | ហ | 

* ហួសពេលហើយបង
* ហួសហើយបង
* ហែរនាគទៅបួស
* Happy Birthday to you

## ចម្រៀងដែលផ្ដើមដោយអក្សរ | ឡ | 

* ឡាប៊ុមបៃយេ (ទូច ស៊ុននិច + សួង ស៊ីថា)

## ចម្រៀងដែលផ្ដើមដោយស្រៈ | អ|អា|ឥ|ឦ|ឧ|ឩ|ឪ|ឯ | 

* អក្ខរាឆ្លើយឆ្លង
* អក្ខរេតមយូរ៉ា
* អ្នកទោសស្នេហា 
* អដ្ឋសុវណ្ណចន្ទកេសរ 
* អស្ចារ្យណាស់សង្សារខ្ញុំ
* អ្នកណាធ្វើឲ្យបងយំ?
*​ អ្នក​ទោស​ស្នេហា
* អនិច្ចា​ខែ​ងងឹត​
* អនុស្សាវរីយ៍ស្ទឹងមានជ័យ​
*​ អវសាន្ត​គូស្នេហ៍​ភក្ដី​
* អាកាសដែនសមុទ្រខ្មែរ
* អាគកខ្នាយមួយ
* អាថ៌កំបាំងដួងចិត្ត
* អាចារ្យស្រិប
* អាពាហ៍ពិពាហ៍បំភាន់អាជ្ញា
* អាធ្រាតហើយ
* អារ៉ាប់ពីយ៉ា (រាំវង់) ទូច ស៊ុននិច & ឡោ សារិត 
* អីក៏មុខក្រាស់ម៉្លេះ?
* អូនគេងឬនៅ ?
* អូនទើបតែដឹង
* អូន​មិន​ក្បត់​សន្យា​
* អូននឹកបងណាស់
* អូនឆ្អែតហើយស្នេហ៍
* អូនរងារដល់ឆ្អឹងខ្នង
* អូនរាំនាំមុខ
* អូនសូមផ្ងើរខ្លួនលើទូកបងហើយ
* អូនសូមរស់ក្បែរបង
*​ អូន​អេីយ​ស្ដាប់​ផ្គរ​
*​ ឧត្ដម​ភរិយា​
*​ ឧត្តរមានជ័យ
*​ ឱ! កំពីងពួយអើយ (សារ៉ាវ៉ាន់) 
*​ ឱ!​ ស្វាយមួយមែក
*​ ឯណា​ព្រហ្មចារី​

## ឯកសារយោង 
# Vodkhmer News. (2019, January 21). "អ្នកគ្រូ គង់ ណារី ទទួលមរណភាព​ទាំងមិនបានសម្រេចបំណង​​តូចមួយ." Retrieved from https://www.vodkhmer.news/2019/01/21/kong-nary-pass-away-without-reach-her-plan/ 
# Cambodia Daily. (2003, October 22). "Popular Singer Shot in Face, Mother Killed." Retrieved from https://english.cambodiadaily.com/news/popular-singer-shot-in-face-mother-killed-43467/ 
# VOA. (2007, May 10). "Song After the Shooting: Touch Sunnich's American Life." Retrieved from https://www.voacambodia.com/a/a-40-2007-05-10-voa4-90147617/1359327.html
# Khmer Global. (និស្ស័យ). "ខកខានអស់ជិត ១៧ឆ្នាំ ទីបំផុតកញ្ញាទូច ស៊ុននិច បានច្រៀងសំឡេងថ្មី ជូនអ្នកគាំទ្រហើយ." Retrieved from http://khmer-global.com/archives/19415 
# YouTube. (ក្រុមព្រះសុរិយា). "ប្រវត្តិអ្នកនាង ទូច ស៊ុននិច ដែលមហាជនចង់ដឹង" Retrieved from https://www.youtube.com/watch?v=Qkv3PZN-2Fk&t=621s 
# YouTube. (Touch Sunnix). "បទ ពាក្យមិនពិត ច្រៀងដោយ កញ្ញាទូចស៊ុននិច/Touch Sunnix/ ថតថ្មី ០៨៸២៧៸២០២០" Retrieved from https://www.youtube.com/watch?v=dzjfwXlrmvY&t=11s 
# Facebook. (Touch Sunnix). "ការអំពាវនារកយុត្តិធម៌" Retrieved from https://www.facebook.com/photo.php?fbid=674250794064616&set=pb.100044391039262.-2207520000.&type=3 
# YouTube. (ply38). "សូមប្រិយមិត្តស្ដាប់ការបកស្រាយរបស់បងស្រី ទូច ស៊ុននិច/Touch Sunnix/Touch Sreynich (May 26, 2020)" Retrieved from https://www.youtube.com/watch?v=jGeUMG0-swA 

## លេខយោង 
## មើលផងដែរ 
||រស់ សេរីសុទ្ធា||
ប៉ែន រ៉ន||
សុិន ស៊ីសាមុត||
ពិសិដ្ឋ ពីលីកា||
ពៅ​ បញ្ញាពេជ្រ||
គង់ ណារី||

ចំណាត់ថ្នាក់ក្រុម:បុគ្កលមកពីភ្នំពេញ
ចំណាត់ថ្នាក់ក្រុម:បុគ្គលដែលកើតនៅឆ្នាំ ​១៩៨០